

## PLANINSKO DRUŠTVO BREŽICE

# vas vabi na prvomajski izlet na

**KAL (985m) in MRZLICO (1122 m)**

**Datum**: nedeljo, 1. 5. 2022. Izlet je namenjen vsem starostnim skupinam.

**Zbirno mesto**: avtobusna postaja Brežice ob 7.00. Prevoz bo organiziran s kombiji.

**Opis poti**: Na Kal in Mrzlico se bomo podali s trboveljske oziroma hrastniške strani. Tako na Kalu, kakor tudi na Mrzlici sta planinski koči, kjer se boste lahko okrepčali.

Mrzlica je s svojimi 1122 metri nadmorske višine četrta najvišja gora zasavskega hribovja in z nje je, tako kot s Kuma, izjemen razgled, saj so vsi bližnji vrhovi precej nižji.

**Težavnost:** Gre za lahko označeno pot, kjer potrebujemo običajno pohodniško opremo. Od vznožja do vrha bomo opravili 815 m vzpona.

**Čas trajanja hoje**: okoli 5 ur, od česar bo vzpona za okoli 3 ure in spusta za okoli 2 uri. Na obeh kočah si bomo privoščili počitek in pogledali, kako praznujejo praznik dela Zasavci in Savinjčani. Izlet vodijo Nadja Ivšič, Nuša Hribar, Bojan Jevševar.

**Prehrana:** iz nahrbtnika in v planinskih kočah.

**Prijave**: Do četrtka, 28. 4. do 22.00 vodnici Nuši na 041 662 055.

V primeru slabšega vremena ali malega števila prijav tura odpade (vsem prijavljenim bo to javljeno v soboto, 30. 4.).

**OPOZORILO:**

|  |
| --- |
| **S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, fizične in tehnične pogoje za varno sodelovanje na izletu in ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika !****Želimo vam varno in srečno hojo in lep planinski dan !** |